Част I: Светът на феите\nСветът на феите: разговор на рожден ден\nСутринта на рождения ден на Р., 31 март 1974 г., Шри Чинмой се концентрира върху третото око на Р. и ѝ каза, че в този ден ще ѝ даде способността да види фея. Същата сутрин след неделната утринна медитация в къщата на Учителя бе проведен следният разговор.\nДнес доведох тук три феи. Те през цялото време си играят из къщата и вършат какво ли не. Казах им да ти позволят да ги видиш през деня или през нощта. Те ще ме послушат. Не е необходимо ти да правиш нещо. Днес аз ще ти дам възприемчивостта да ги видиш. Не вярвам в дарове и неща от този род, но днес ще ти дам един дар. Днес всички останали също могат да видят света на феите. Но ако не успеете да го видите, какво мога да направя? Не мога насила да ви дам възприемчивост.\nВ момента виждам пред себе си как три феи играят и подскачат близо до лявото ти рамо. Аз задържах третото ти око отворено, само че между отварянето на твоето трето око и отварянето на моето трето око има малка разлика. Бог е много, много лош. Толкова дълго време ни е нужно, за да го осъзнаем, а той твърди, че ни е много близък, много скъп. Казва ни какво ли не, но когато стане въпрос за осъзнаване, ни затваря вратата под носа. Дори една фея не ни позволява да видим. (смях)\nУченик: Как да разберем, че наистина виждаме феи, а това не е плод на въображението ни?\nШри Чинмой: Това, че те виждам в момента, плод на въображението ми ли е? Толкова е живо. Светът на феите, както и другите светове, също е една реалност. Вие можете да влезете в тези светове, а и те могат да влязат във вас. Само тогава ще станат реалност за вас. Ако аз ви кажа, че съм роден в Индия и че такова място съществува, умът ви ще повярва до известна степен, защото сте учили за Индия в училище. Но за да стане Индия истинска реалност за вас, вие трябва да видите това място. По същия начин човек може да види и света на феите. Но за съжаление моите ученици не са благословени с тази способност. Не е задължително да се използва третото око. Ако човек има детско съзнание, съзнанието на тригодишно дете, лесно ще може да види света на феите. Защото този свят е детски свят; това не е свят на възрастни и зрели хора. Така че, за да го видите, може да използвате третото си око или своята невинност и простота. Но и ако успеете да останете в моето съзнание дори само две минути, определено ще успеете да го видите. Това не е умствена халюцинация. Светът на феите е реалност.\nУченик: Ще бъде ли по-лесно за по-младите ученици да видят феите?\nШри Чинмой: Къде са по-младите? Вие всички сте възрастни. Умът работи много, много добре при всички вас. Никой тук не е в детско съзнание. Вие всички се опитвате да работите с умовете си. Ако не беше така, за минути щяхте да успеете да видите света на феите.\nВсичко се дължи на липсата на възприемчивост. Има един ученик, когото благослових на рождения му ден. В продължение на седем години аз полагах усилия, но нямаше нищо, никаква възприемчивост. Ако възприемчивостта не дойде и на рождения му ден, тогава, о, Господи, какво можех да направя? Трябваше да използвам сила. След шест-седем минути успях да му дам това, което наистина исках да му дам. Но да се използва сила е много лошо. Ако държите вратата на сърцето си затворена, ако държите затворени всички врати и прозорци, как ще влезе слънчевата светлина? Природата на светлината е да влиза в нас. Но ако прозорците са затворени, тя не може да дойде. Въпреки това светлината е много мощна и ще влезе по някакъв начин. Можете да използвате сила, но това никак не е правилно. Понякога може да унищожи човека.\nУченик: Ако видим фея, ще се убедим ли, че светът на феите съществува?\nШри Чинмой: Трудността се дължи на това, че ако не виждаме нещо всеки ден, ние не можем да се убедим в съществуването му. Ако видим нещо веднъж, ние смятаме, че то е само фантазия. Трябва да го видим двадесет пъти, за да се убеди човешкият ум, че то съществува или не съществува. В противен случай ние си мислим: „Как така съм го видял само веднъж, ако наистина съществува? Ако наистина е съществувало четиридесет години, какво съм правил аз? Щях да го видя.” Ако го видим само веднъж, можем да отречем истинността му. Трудността идва от ума. Само ако видим нещо двадесет пъти, ние чувстваме, че то е истинско. Първият път, когато го видим, ще сметнем, че това е халюцинация, тъй като другите хора не са го видели. Но ако аз изям едно манго, няма значение дали другите ще ми повярват или не. Това е техен проблем. Аз ще съм го взел и изял. Всичко е вътре в мен. Къде е доказателството? Доказателството е в мен. То е във вкуса. То е в удовлетворението ми. Истинското доказателство е моето удовлетворение – не вашето удовлетворение, а моето.\nУченик: Какъв е езикът на феите? Говорят ли те като нас?\nШри Чинмой: Не, вие няма да разберете езика им, но можете да го чуете с финото ухо. Можете да го уловите и с третото око. Много често третото око улавя гласа безкрайно по-бързо от ухото. Този език не се състои от думи. Езикът, който използват феите, е светлина. Посланието е в светлината. Те могат да пеят и вършат всичко чрез светлина.\nУченик: Y. веднъж видяла една фея.\nY.: Ами всъщност не мисля, че беше фея. Това се случи в стария център в Кънектикът. Във всекидневната на първия етаж от дясната страна на олтара имаше шкаф. Мисля, че върху шкафа имаше скулптурна глава на Гуру. Беше висока около метър и двадесет. Аз бях седнала в антрето и не можех да виждам олтара, защото бях встрани. Гледах към шкафа и може би почти бях заспала, или поне не бях в напълно будно съзнание, когато видях нещо много мъничко. Приличаше на момиченце с дълга дреха. Веднага почувствах, че то не е от голямо значение. Просто едно малко същество, което беше дошло и се оглеждаше какво става. Но умът ми моментално заработи и си каза нещо като: „Това ангел ли е?” И когато това се случи, съществото изчезна.\nШри Чинмой: От най-висша гледна точка, изобщо не е важно да видите фея. Трябва да знаете, че светът на феите не може да бъде по-висш от този свят. Не. В този свят вие ще осъзнаете Бог. Не само ще го осъзнаете, но накрая ще се превърнете в Бог. Това е Божията Мечта. Погледнете феята! Та тя е просто дете! Сравнете нейната способност със своята, когато тя напълно разцъфне. Дори настоящите ви постижения не са по-низши от постиженията в света на феите, да не говорим за бъдещите ви способности след сто или хиляда години. Светът на феите е крехък, сладък, детски свят. Сякаш в градината си играят деца. Вие получавате радост. Но като си помислите за способността на децата, тя е много ограничена. Тяхната способност е да ни дават радост. Движат се насам-натам, играят, танцуват, пеят и това ни дава радост. Но когато става въпрос за истинско постижение, разликата е голяма.\nТака че в твоя случай, това, което си видяла, е било фея, а не ангел. Ако беше видяла ангел, умът ти нямаше да каже, че това няма значение. Ангелът определено е от голямо значение. Но в същото време не е толкова важно да видиш и ангел. В никакъв случай. И все пак, що се отнася до способностите, има огромна разлика между феята и ангела. Ангелите могат да правят много неща. В Библията те вършат всякакви чудеса. Тези истории са истина. Но феите не могат да правят такива неща. Те са деца. Феите могат да ви дадат радост, могат да ви дадат вдъхновение, могат да ви дадат ентусиазъм и да ви накарат да се почувствате като дете.\nТака че това, което си видяла, не е било ангел. Но беше права, като каза, че не е трябвало да използваш ума. Ако, докато ядеш манго, умът ти излезе на преден план и каже: „В края на краищата, не е толкова важно, че ям манго”, тогава няма да можеш да получиш нищо от вкуса, който е характерен за мангото. Ако, докато се храниш, си кажеш: „Това не е толкова важно”, тогава няма да получиш малкото вкус и възможности, които има в храната. Ако вършиш нещо, усещаш нещо или се опитваш да постигнеш нещо и си кажеш „Това не е толкова важно”, тогава няма да получиш пълната възможност или стойност на това нещо. Дори ако самата възможност желае да влезе в теб, ти пак няма да го получиш. Да кажем, че ти подаря цвете с най-голямата си любов. Ще ти подам цветето, но ще ти дам и нещо много повече от едно цвете.\nДнес аз ти давам цвете, за да видя колко посветеност имаш към мен. Ако го приемеш с най-голяма радост, то утре ще получиш нещо повече, защото си приела това, което исках да ти дам, с пълна радост, благодарност, любов и наслада. Аз съм дошъл при теб във формата на цвете и ти си ме приела. Тогава утре ще дойда във формата на лъв. Но ако ти не ме приемеш във формата на цвете, ще се поколебая дали да дойда във формата на нещо много по-значимо.\nУченик: С какво се занимават феите?\nШри Чинмой: Феите дават радост: вътрешна радост и външна радост. Те дават радост на сладките, невинни хора чрез сънищата. Понякога по време на медитация те танцуват наоколо. В ограничена степен могат да изпълняват и желания. Те винаги са щастливи. Не създават никакви проблеми. До определена степен те са божествени. При нас има ученици, които феите много обичат.\nУченик: Феите много малки ли са?\nШри Чинмой: По размери те са много малки, много леки – като деца. В Индия съм виждал феи, високи по-малко от метър. Те могат да бъдат от мъжки или от женски пол.\nУченик: Феите хубави ли са?\nШри Чинмой: Някои са хубави, но понякога изглеждат тромави. В момента с третото си око виждам няколко феи, които не са красиви. Просто защото приличат на хубави деца, ние ги харесваме. Независимо какво носят, правят или казват децата, ние ги харесваме. Понякога феите се обличат така, че изглеждат неспретнати и нечисти. Разбира се, ние чувстваме това само когато ги гледаме и оценяваме с чистото си сърце.\nАко видим ангел, цялото ни същество ще заплува в море от наслада. Но ако видим фея, ще получим съвсем различно изживяване. Понякога феите са доста неспокойни и също като хората имат склонност да се карат, враждуват и да прибягват към небожествени средства. Това може да причини главоболие у невинния наблюдател. От друга страна, много феи са добри – като добрите хора. Несъмнено такива феи доставят огромна радост на наблюдателя.\nУченик: А как са облечени?\nШри Чинмой: Обикновено феите обичат многото цветове. Харесват ярките дрехи, във всички цветове: зелено, червено, черно. Но ангелите не обичат ярки цветове. Те предпочитат фините, етерни, нежни цветове. Тяхната красота е много ефирна, семпла, сияеща. Ако видите ангел, вие наистина ще усетите нещо. Но ако видите фея, това е все едно да общувате с дете.\nУченик: Вие често ли виждате феи?\nШри Чинмой: Преди няколко дни, когато се връщахме от Вашингтон, спряхме на една бензиностанция да купим шоколад. Аз бях извън колата. От бензиностанцията излязоха двама млади американци. Те ме гледаха с голямо презрение, но аз им се усмихвах. Единият беше добра фея, а другият – лоша. Добрата и лошата си правеха компания. Ако добрата ме беше видяла сама, може би реакцията щеше да е различна. Но тъй като беше с лошата, и двете ме погледнаха с презрение.\nУченик: Феите имат ли различни прераждания или просто си съществуват?\nШри Чинмой: Светът, в който живеят феите, не следва процеса на еволюция. Затова феите не могат да еволюират и не го правят, както нямат и необходимост да идват на света в различни прераждания. Те не умират. Ако искат, могат да се разтворят и да прекратят своя живот на феи.\nУченик: Човешката душа отива ли в света на феите и става ли ангел?\nШри Чинмой: В много редки случаи може да го направи. Всяко правило има изключения. Но обикновено става обратното. От света на душите феите пожелават да приемат човешко раждане, понеже виждат ограниченията на своя свят. Но това също се случва рядко. Феите или ангелите виждат, че хората имат по-големи способности, защото могат да се молят, да медитират, могат да осъзнаят Бог.\nВнучката на една от нашите ученички в Пуерто Рико беше красива фея. След като почина, тя се върна обратно в света на феите. Феите идват в човешкия свят и мислят, че ще променят съдбата си. Но обикновено не им харесва и се връщат обратно в света на душите, където отново ще бъдат щастливи.\nУченик: Феите съзнателни ли са за съществуването на Бог?\nШри Чинмой: Да. Но те не се опитват съзнателно да станат едно с Бог така, както хората, които искат да Го осъзнаят. Те са щастливи с това, което имат и което са. За тях не е необходимо да осъзнаят Бог.\nУченик: Къде живеят феите?\nШри Чинмой: Те не живеят на физически план. Имат своя собствена страна.\nУченик: Ако феите имат собствен свят, защо идват тук?\nШри Чинмой: Защото аз ги поканих. (смях)\nУченик: А в останалите случаи защо идват тук, Гуру?\nШри Чинмой: Харесва им. Нима на теб не ти се иска да посетиш други места? Ти не винаги разполагаш със средства, но ако някой ти ги предостави, ще отидеш. Представи си, че нямаш пари, но някой ти предложи: „Ще ти дам пари, ела.” Ти ще отидеш с него. Нима не ти е любопитно да отидеш в някоя друга част на света? Феите също са любопитни. Но те се нуждаят от огромна чистота. В противен случай не могат да останат на новото място. Така че им осигурявам чистота в новата обстановка, за да могат да дойдат и останат. В противен случай те биха загинали. Моята чистота ги задържа тук. Но така е само днес. След това безопасно ще ги отведа обратно.\nУченик: Колко далеч е техният свят?\nШри Чинмой: Доста далеч. Но това е вътрешен свят. Разстоянието не се измерва с дължина. То е вътре в сърцето, във вселенското Сърце.\nУченик: Трябва ли и на ангелите да се осигури особена чистота, за да действат на земята?\nШри Чинмой: На ангелите не им харесва, ако сме нечисти, но могат да действат и сред нечистотата. Феите обаче не могат. Те обикновено умират. Те са като свежи цветя.\nУченик: Понякога децата имат въображаеми приятели. Това феи ли са?\nШри Чинмой: Майката им казва, че си имат приятел. А те имат силна вяра в нея, така че кой знае? Децата са изпълнени с въображение. Y. спомена едно преживяване, което е имала като дете, когато някаква богиня идвала при нея по време на сън. В нейния случай това е Атина, гръцката богиня. Тази богиня има някаква връзка с нея. Едно от съществата на Атина посети Y. преди пет-шест месеца. Не знам кога се случи – в детството ѝ или съвсем наскоро, преди шест-седем месеца, но най-напред това същество дойде при мен за благословия.\nУченик: Защо идват тези същества?\nШри Чинмой: Защото харесват дадената личност. Има някакъв вътрешен афинитет. Те харесват стотици хора. Сякаш навестяват старите си приятели. Има толкова много същества, които просто се разхождат наоколо! Те нямат какво да правят.\nУченик: Когато те посетят, какво правят? Говорят ли си с теб?\nШри Чинмой: Понякога те благославят или ти говорят. Правят го от добра воля. Когато те посетят, можеш да получиш резултата едва няколко дни по-късно, но определено ще получиш нещо. Когато ви посещавам в сънищата, вие никога не ме виждате. Само Х. ми е дал пълно описание.\nУченик: Как можем да призовем ангел?\nШри Чинмой: Така, както призовавате Всевишния. Ако видите ангел, вие непременно ще почувствате нещо. Всичко ще се промени за няколко минути или дни. Съзнанието ви ще се промени; вие ще се реете. Толкова е красиво.\nУченик: Имаш ли ученици, които са ангели?\nШри Чинмой: На първо място ти. Ти си първата, а на второ място е B. На трето място е С. Вие всички, всички, всички сте ангели. Когато майката говори за децата си, тя ви кара да чувствате, че те са ангели. Тя прави това от любов. Ние всички сме ангели, ако се опитваме да водим по-добър живот.\nУченик: Можем ли да видим ангелите-хранители?\nШри Чинмой: Можете да ги видите много лесно. Вие ги наричате ангели-хранители, а в Индия ги наричаме управляващи божества. Но способностите на ангела също са много ограничени. Ангелът има много по-големи способности от феята, но все пак тези способности са ограничени.\nУченик: След като станем Ваши ученици, имаме ли нужда от ангели-хранители? Те остават ли с нас?\nШри Чинмой: Щом станете ученик на духовен Учител, вие не се нуждаете от нищо друго освен от Всевишния в този Учител. Не ви е нужен никой. Не са ви нужни ангели, не са ви нужни управляващи божества. Не се нуждаете от Гавраил. Преди да дойда във вашия живот, всички вие сте имали ангели-хранители. След като аз дойдох, те си тръгнаха. Вече нямаше нужда от тях. Ако желаят да помогнат, без да създават проблеми, можете да приемете помощта им. Но тази помощ трябва да е безусловна. Много често помощта им е условна. Когато поискате да отидете отвъд тях, да ги надминете, започват проблемите. Но рано или късно вие ще трябва да преминете отвъд ангелския свят. Тогава ще видите как те ще се опитат да ви задържат. Личните божества често правят това. Помагат, помагат, помагат и ви хранят. След това, когато искате да минете отвъд тях, се опитват да ви прережат гърлото. Но ако сте достатъчно силни, ще успеете да отидете отвъд тях.\nУченик: Ангелите големи ли са?\nШри Чинмой: Не са по-големи от хората. Някои са високи, някои са ниски. Но в извънсетивния свят ангелите могат да бъдат високи и до три метра. Обикновено бебетата ангели са високи около метър. Много са мили. Обикновено те порастват. По природа ангелите не са пълни. Те винаги са много красиви. От духовна гледна точка архангелите са по-важни, защото някои от тях влизат в полето на творението и проявлението.\nУченик: Всички ангели ли са от мъжки пол?\nШри Чинмой: Ангелите могат да бъдат от мъжки и от женски пол. Женските ангели са по-динамични от мъжките. Женското винаги е по-динамично.\nУченик: Гуру, не знам в колко от това мога да повярвам.\nШри Чинмой: Скъпо дете, живей в сърцето. Има много неща, които окото вижда и които няма да имат никаква стойност, докато не ги почувства и сърцето. Очите могат да видят нещо. Но ако сърцето не се отъждестви с него, ние моментално ще го отхвърлим. Кой би казал, че ако видим нещо с просто око, ще повярваме? Не, няма. Ние виждаме с очите си много неща, но веднага ги отхвърляме, защото сърцето ни не се отъждествява с тях. Докато сърцето не се отъждестви с дадена реалност, независимо колко пъти я видим с очите си, ние веднага ще я отхвърляме. Казваме си: „Не може да е вярно. Ако беше нещо друго, с друга форма или друг цвят, тогава щеше да е вярно.” Такова е усещането ни.\nУченик: Когато си представяме нещо, това ментален процес ли е?\nШри Чинмой: Въображението не е ментална халюцинация. Халюцинациите идват от подсъзнателното ниво. Това подсъзнателно ниво може да бъде в ума, във витала или в грубото физическо. Но когато си представяте нещо, реалността вече съществува там. Ако не беше въображението, нямаше да има никакви научни открития. Самото въображение е реалност, но вие трябва да бъдете в потока на въображението.\nСъществува свят на въображението. Вие можете да влезете в този свят, а може и той да влезе във вас. Някои хора сядат и започват да си представят различни неща. Но през цялото време използват ума. Това не е въображение. Просто станете възприемчиви и тогава летете, летете. Не мислете, че отивате на север, юг, изток или запад. Чувствайте, че сте в самолет и току-що сте се отделили от земята. След това насочете самолета в която и да е посока. Не си казвайте: „Ако тръгна на север, самолетът ще катастрофира.” Просто се хвърлете в потока на реалността. Поувствайте, че нещо тече като река и просто се хвърлете в него. Това е истинското въображение. При фалшивото въображение през цялото време се ограничавате. „Ако си представя това, светът ще ме оцени, ще ми се възхищава.” Това е фалшиво въображение. Истинското въображение е просто да се хвърлите в потока.\nВъображението и творчеството не могат да бъдат разделени, но трябва да знаете разликата между истинското въображение и фалшивото. Истинското въображение е един непрекъснат поток. Той тече, тече и вие може да поемете толкова, колкото желаете. Но при фалшивото въображение вие се опитвате да сграбчите нещо, опитвате се да оформите нещо по собствен начин.\nУченик: Каква е връзката между Божието въображение и осъзнаването на Бог?\nШри Чинмой: Що се отнася до Бог, въображението, осъзнаването и проявлението вървят заедно. Когато хората си представят нещо, може да са необходими много години и дори прераждания, за да стане то реалност. При Бог не е така.\nУченик: Каква е разликата между индийските богове и западните, като например Зевс?\nШри Чинмой: Няма разлика. Аз съм индиец, а ти си американец, но нима има разлика между моето и твоето сърце? Ако наистина си служиш със сърцето, няма да има разлика. Но ако не си служиш със сърцето, ако използваш ума, ще кажеш, че това са различни неща. Само защото аз използвам сърцето и ти използваш сърцето, ти си в моята лодка. Но ако не използваш сърцето, ако си служиш с ума или витала, казвам ти, няма да бъдем заедно.\nЧаст II: Вещиците, планетите, сънищата\nСледният разговор бе проведен по време на неофициална среща в дома на Шри Чинмой на 12 януари 1976 г.\nУченик: Демоните проявяват ли се на физическо ниво?\nШри Чинмой: Демоните се проявяват на физическо ниво. Случва се тези небожествени сили да атакуват нашите ученици и понякога учениците напускат центъра. Ако видя, че някой е нападнат, аз използвам сила. Тя плаши демоните и те се скриват. Но аз ги проследявам, боря се с тях и по Милостта на Всевишния, се опитвам да ги трансформирам. Защото демоните, както и всички небожествени творения на Бог, трябва да бъдат трансформирани, а не унищожени. Самата цел на Божието творение е трансформация, а не унищожение. Никой творец не желае творението му да бъде унищожено. Всевишният определено желае творението Му да бъде трансформирано, просветлено и усъвършенствано.\nУченик: Демоните имат ли форма?\nШри Чинмой: Имат. Но дори и да не са приели форма, аз мога да виждам финото им тяло.\nУченик: Това същите неща ли са, които в християнството наричат дяволи?\nШри Чинмой: Да, същите. Някои се страхуват от вода. Някои се страхуват от други неща. Ние имаме някои наистина унищожителни сили дори сред учениците. Не знам как така те остават при нас. Рамакришна е казвал: „Погледнете ги внимателно в очите. Ако имат някакъв малък дефект, не ги приемайте.” Ако има дефект в очите, тези хора са направили нещо наистина лошо, най-лошото. Те са измамили или убили някого. В един от нашите центрове имаме двама-трима такива ученици.\nНо моето име е Състрадание. Когато ги видя, аз не ги проклинам; себе си проклинам. В деня, в който ги приемам, те са в наистина най-високо съзнание. Това се отнася особено за един човек. Чувствам, че ако успея да променя него, тогава добрите хора лесно ще могат да бъдат трансформирани.\nУченик: Каква е разликата между призрак и трансцендентален дух?\nШри Чинмой: Призраците са във виталния свят. Ние можем да ги видим, защото те приемат форма. Призраците имат фино физическо тяло. Можем да ги докоснем и усетим. Но трансценденталният дух не може да приема форма.\nУченик: Как да се борим с враждебните витални същества?\nШри Чинмой: Срещу такива същества се воюва с окултна сила – с окултната сила, която проявявате. Те нямат телесна форма, но могат да повреждат физическите предмети. С тях се воюва с окултна и витална сила, която не е на физически план. Воюва се изцяло с енергия и въпреки това хората могат да чуят звука от борбата през няколко улици. Нито един човек не може да произведе такъв звук, само виталните същества. Тези неуловими същества нямат физическа форма, но могат да приемат всяка форма, която пожелаят. Нямат външен вид на човек, но все пак имат някакъв облик.\nУченик: Каква е разликата между духовната сила и окултната сила в самата борба? Как се проявяват те?\nШри Чинмой: Когато действа окултната сила, тя е подобна на куршум. Но духовната сила е като огромна вълна. Казвам ви това само за да придобиете груба представа – в действителност не е така. Духовната сила е като добре тренирана армия. Тя завзема вражеската територия във всички посоки. Но окултната сила не действа по този начин. Тя вижда къде се намира човекът, отива и го поразява. Но ако човекът не е там, ако случайно се е преместил, тогава окултната сила няма да свърши нищо, всичко ще си е отишло. Окултната сила е като стрела. Ако не прониже целта, всичко е свършено. Но духовната сила обикаля насам-натам и залавя врага като добре тренирана армия.\nУченик: Враждебните сили имат ли командир?\nШри Чинмой: Имат много водачи.\nУченик: За да се бори с враждебните сили, трябва ли човек да бъде много, много голям духовен Учител? Може ли да се справи обикновен окултист?\nШри Чинмой: Окултистите също могат да се справят. Но между окултната и духовната сила има малка разлика. Окултната сила е способна да действа мигновено. Но с това тя може да разруши нещо. Духовната сила може да се нуждае от няколко часа повече, но тя е по-могъща. Тя е като слон. В момента слонът спи. Но когато дойде време да се надигне, той ще ви покаже силата си. Можете да го сравните и с онези тежки борци. Те са много лениви по природа, не се движат. Но когато започнат да се борят, Боже мой, колко са силни! Окултната сила действа по-бързо, но с нея трябва да сте много, много внимателни. С духовната сила също трябва да сте внимателни. Но ако използвате духовната сила правилно, можете да бъдете почти сто процента сигурни, че ще успеете. С окултната сила няма как да сте сигурни. Окултната сила дори може да се окаже ваш противник. Това е като да си играеш с нож – възможно е да се нараниш. Но с духовната сила това никога няма да се случи.\nВъпрос: Какво представляват вещиците?\nШри Чинмой: Вещиците са невероятно враждебни, разрушителни сили. Те могат лесно да унищожат някого, ако из-ползват мъничко от магьосническата си сила. Тогава човекът няма да може да помръдне и на сантиметър. Или могат да отнемат силата на езика му и той да спре да говори. В Индия те поразяват ноздрите, ушите. Всяка вещица има определена унищожителна сила, която не винаги е една и съща. Ако желае, вещицата може само да погледне някое малко дете, на четири-пет годинки, и с него ще бъде свършено. Ако пожелае, тя няма да позволи на детето да порасне. В цирка има джуджета, които са станали такива именно заради вещици.\nУченик: Така наречените салемски вещици наистина ли са били вещици?\nШри Чинмой: Много от тях са били вещици. Един ден отидох до супермаркета в Манхатън. Не можете да си представите какво видях – пет вещици! Те не се познаваха. Как една вещица може да разпознае друга? В миналото те са били вещици и в тази инкарнация също бяха напълно небожествени.\nУченик: Вещиците наистина ли правят магии?\nШри Чинмой: Някои използват заклинания. Както ние имаме сила на волята, така я имат и те. За тях не е нужно да използват магии. В Америка съм виждал много такива случаи. Обикновено вещиците действат като предизвикват страх. Те хипнотизират хората. Имах една ученичка, която бе атакувана от пет враждебни сили. Майка ѝ бе практикувала черна магия с години. Тя се опита да атакува дъщеря си, но не успя, защото аз я защитавах. След това майката си призна.\nНо това не е краят. Майката имаше приятелка, която ходеше при същия учител по черна магия. Тази жена си купила моя книга и видяла снимката ми. Сега тя се е отказала от тази практика и желае да стане моя ученичка. Преди няколко дни майката дойде в Центъра от любопитство, защото дъщеря ѝ е с нас. Тя видя приятелката си и я попита: “Какво правиш тук?” Приятелката на майката стана истинска ученичка. Може би и майката ще се промени.\nУченик: Един духовно развит човек би ли се занимавал с магия?\nШри Чинмой: Понякога това се случва. Ако човек не е съзнателен за развитието си, тогава има някаква вероятност да се предаде на злите сили и да бъде принуден да се занимава с магьосничество, вместо да стане добър окултист. Някой може да е развил скромност, друг може да е изградил друго качество, но докато не придобие мъдрост, има опасност. Ако го прикани някой лош човек, той може да се присъедини към него.\nУченик: Вещиците наистина ли използват отвари или вуду кукли?\nШри Чинмой: Да. Имах личен досег с магьосничеството във Флорида, където попаднах на един окултист, познавач на всички тези небожествени неща. Черните магьосници имат всякакви небожествени сили около себе си или в стаята си. Само окултистите биха видели нещо на физически план. Но обикновените хора могат да усетят огромно безпокойство, ако около тях има такива неща.\nУченик: Силите изчезват ли веднага, когато тези хора приемат Вашия път?\nШри Чинмой: Не е толкова лесно. Понякога да, понякога не. Хората идват при нас и казват, че са жертви. Самите те практикуват черна магия, но нямат достатъчно мощ да се преборят със злите сили. Една жена идваше и плачеше, че съпругът ѝ е помолил някаква вещица да създаде около нея небожествена сила. По-късно жената призна, че самата тя е практикувала магьосничество.\nУченик: Медуза прищявка на природата ли е била?\nШри Чинмой: Всичко това е дошло от небожествени, окултни сили. Окултните сили могат да създават такива неща. Ето защо понякога, когато четете гръцката митология, се плашите до смърт. Някои от приказките също са истина. Ако не вярвате в тях, нищо не се случва. Но понякога, ако повярвате, те могат да имат сила. Ще ви дам един пример. Представете си, че готвите и използвате лъжица. Каните се да поставите лъжицата на някое място, когато ви хрумва, че ако го направите, брат ви ще загине в самолетна катастрофа. Може да си кажете, че това е глупава идея, но сте изплашени. Тогава тази сила ще ви каже да оставите лъжицата на друго място. Или пък ще ви дойде идея, че ако минете по този път, майка ви ще умре. Затова минавате от друго място и веднага си помисляте, че майка ви няма да умре. Но страхът, че тя може да умре, е влязъл във вас. Самият факт, че сте променили маршрута си, означава, че сте се предали на тези сили. Или пък утре нещо може да ви каже: „Отвори книгата на шестдесет и четвърта страница преди да започнеш да учиш, в противен случай ще те скъсат на изпита”. Силата ви е атакувала. И така вие отваряте шестдесет и четвърта страница от страх и сте свършени. След това силата ще ви каже, че ако прочетете книгата, ще се провалите. Вие се предавате и не я четете. Страхът може постоянно да ви безпокои и да отвлича ума ви. Що се отнася да мен, разказвал съм ви как си слагах черна точка на петата, преди да правя овчарски скок, но това не беше суеверие. Просто божествените сили си играеха с мен.\nУченик: Току що дочетох една книга за Бермудския триъгълник. На това място изчезват безследно самолети и кораби, а някои кораби, пълни с екипаж, са намирани изоставени без човек на борда и без никакви следи от безредие. Можете ли да обясните какво се е случвало там?\nШри Чинмой: Някои окултни сили имат способността да разрушават съществуващата реалност. Затова корабите изчезват.\nИма някои индийски духовни Учители, които съзнателно и умишлено са отнемали петте елемента, изграждащи физическото тяло, и са ги разграждали за два часа. След това са ги връщали към живот на друго място.\nУченик: Когато съществата взимат хората от корабите, какво изживяване имат душите на тези хора?\nШри Чинмой: Това изцяло зависи от Волята на Всевишния. Окултните сили имат злонравни и детински качества. Понякога душите не искат да си отидат, но са принудени.\nУченик: Когато астронавтите се приземиха на Луната, занесоха ли там различно съзнание?\nШри Чинмой: Луната е във връзка с безкрайно по-високо съзнание, отколкото може да предложи някой човек. Но този, който е реализирал Бог, може лесно да мине отвъд съзнанието на Луната. Милиони пъти съм влизал в лунния свят. Когато астронавтите отидоха на Луната, се натъжих, защото те не можеха да видят нищо. А там има толкова същества. Когато астронавтите кацнаха на Луната, толкова много същества ги приветстваха. Този ден гледах телевизия и на екрана видях три същества – толкова красиви, могъщи същества. Обикновено когато дойде чужденец, ние ставаме подозрителни: дали той е добър или лош? Но що се отнася до Луната, съществата там чувстваха, че са оценени и обичани и че астронавтите затова отиват там.\nУченик: Има ли канали на Марс?\nШри Чинмой: Има някои ивици, които изглеждат като канали, но всъщност не са. Това са силни, мощни лъчи от светлина, които идват от Източника и се движат непрекъснато напред без да губят единството си с Източника, Върховната Светлина.\nУченик: Има ли живот на другите планети?\nШри Чинмой: На другите планети няма истински растителен или човешки живот. Когато става въпрос за физическо съществуване, трябва да знаете, че то идва само от петте елемента, а те се намират само на земята. Но в другите светове има живи същества. Самата душа е живо същество. Финото физическо е живо, финият витал е жив, финият ум е жив. Всичко, което е във фината си форма, е истинско и има живот.\nВ по-висшите светове, които наричаме Рай, вие ще видите големи, големи дървета. Но всъщност на това ниво на съзнание няма физически дървета. Формата е там, въпреки че не можете да я видите с физическите си очи. Но с интуитивното око, с третото око, вие лесно можете да я видите. В тези други светове има и същества, но те не са като нас. Ако използвате ума, той ще изведе някаква форма. Умът възприема всичко по начина, по който го възприема на земята, така че вие ще ги видите като човешки същества. Но ако се опитате да ги докоснете, за да видите дали са от плът и кръв, няма да можете. Няма да почувствате нито кости, нито мускули или нещо подобно, защото не са физически тела. Освен това те самите са способни да приемат форма. Могат да приемат някаква форма и да ви изплашат. Когато идват от виталния свят, наистина могат да бъдат страховити. Те носят със себе си солидна сила, небожествена сила. Когато ги победите на физически план, те се пръскат като балон.\nТук на земята ние се отъждествяваме с физическата форма. Веднъж щом видим формата, тя се записва в ума ни. Това е лицето на Джо. Ако видим нечие друго лице, ще разпознаем, че то не е на Джо. В другите галактики е различно. Дори ако формата напълно се промени, няма да има значение, защото отъждествяването е със самата душа, а не с физическата форма. Ако някой ви е видял на десетгодишна възраст, а сега сте на четиридесет, той няма да познае, че сте същият човек. Но в другите галактики, независимо каква форма приема душата, тя може да бъде разпозната. Вие ще знаете кой сте и другите също ще знаят, защото ще сте същата душа.\nСамите планети са живи и когато отида там, аз си говоря с тях. Днес си говорих с Юпитер. Планетите могат да приемат всяка форма, която пожелаят. Това може да е човек, животно, дърво. Може да изглежда така, сякаш имат физическа форма, но тя не е на грубото физическо ниво. Нашето тяло е съставено от пет елемента, докато реалността на тези същества е съставена от Мир, Светлина и Блаженство. Но там определено има живот. В противен случай как бих могъл да разговарям и контактувам с тях?\nТака че живот има във всички галактики. Но живот във физическа форма има само на земята. Има физически живот, има вселенски живот, има трансцендентален живот и има безсмъртен живот. Вътре в ограничения земен живот, продължаващ петдесет-осемдесет години, се крие безсмъртният живот. Вселенският и трансценденталният живот също са там. Безсмъртният живот е във всички галактики. Нашето стремящо се съзнание познава безсмъртния живот, скрит в преходния живот.\nУченик: Значи Земята е единственото място в цялата вселена, което има физическа проява? Ами Раят?\nШри Чинмой: Тук на земята може да се осъществи не само физическа, но и всякакъв друг вид проява. Раят е съвършен от една гледна точка. Там можете да си починете, след като сте изиграли ролята си на земята. Но в Рая няма осъзнаване, няма проявление – за тях ние трябва да слезем на земята.\nЖивотът е навсякъде и душата съществува навсякъде в галактиките. Но някои души слизат на земята, за да трансформират физическото съзнание. На тази планета душите, които влизат в материалния свят, се стремят към физическа трансформация.\nУченик: Възможно ли е на астрално ниво да се пътува до други планети?\nШри Чинмой: Напълно е възможно да се пътува до други планети. Окултистите обикновено използват един процес, йогите използват друг. Има и някои духовно развити търсещи, които не са нито окултисти, нито йоги, и използват съвсем друг процес. Медиумите също използват определен начин. Някои хора пътуват през астралната тръба, която развиват чрез практиката на кундалини йога и специфична концентрация върху чакрите. Но един йоги обикновено не прави това. Ако иска, може да го направи, но по силата на интуитивната си сила той веднага може да влезе в астралното или в някое друго ниво на съзнание и да се слее с него. Поради своето единство с всеобщата Реалност, той има свободен достъп до астралното ниво. Или пък, ако използва интуитивната си сила, той може да види, че вече е на другите планети. Не е нужно да ходи там. Той го прави по силата на своето отъждествяване и единство.\nУченик: Установяват ли понякога хората вътрешна връзка с определени планети?\nШри Чинмой: Душите на хората могат да преминават през планетите, когато слизат от света на душите и влизат в този свят. Когато слизат, те мога да създадат особена връзка или приятелство с определена планета. Духовните Учители го правят, докато са тук. Докато живеят на физически план, духовните Учители могат да свалят качества, способности и реалности от тези планети. Ако се интересуват от красота, те ще я получат от една планета; могъщество ще получат от друга планета. Те могат да свалят Светлина, Мир и Блаженство от тези по-висши светове чрез силата на своята концентрация и медитация.\nУченик: Когато говорите за сваляне на Светлина и Мир от планетите, за физическите планети като Марс и Юпитер ли говорите или за по-висшите светове?\nШри Чинмой: Кой мисли за тях по този начин? За мен планетите са светове. Марс е свят, ниво на съзнание. Юпитер е свят. Юпитер е най-величествен. Той има мъдрост. Плутон е най-красивата планета. Венера носи аспекта на любовта. Така стоят нещата.\nУченик: Планетите съчетават ли добрите си качества, за да създадат хармония?\nШри Чинмой: Това е като при хората на земята. Всеки има добри качества, но те не се сливат в една точка. В момента, когато проявите всичките си най-добри качества, аз може да проявя небожествените си качества. Обикновено най-добрите качества на всички планети не се съчетават. Всяка пази най-добрите си качества за себе си.\nУченик: Планетите воюват ли понякога?\nШри Чинмой: Някои от планетите са в пълна хармония помежду си. Едни от тях са в приятелски отношения, други са във вражда. Те не желаят други планети да влизат в тяхната територия. Когато една планета започне да изгражда, идва друга планета и унищожава всичко.\nУченик: Когато планетите воюват, това отразява ли се на Земята?\nШри Чинмой: Когато две планети не са в добри отношения, когато те воюват, обикновено земното съзнание се влошава. Без да знаят защо, земните жители неочаквано се чувстват нещастни, депресирани или разстроени.\nКогато завършва годината, Земята обикновено преминава през тъмен тунел. Всичко е депресия, разочарование. След това новата година донася нова светлина. Планетите определено имат нещо общо с това.\nНякои добри планети искат търсещите да напредват най-бързо през новата според земния календар година. Други планети не желаят това. Човешкият напредък по никакъв начин не може да заплаши планетите или да отнеме от тяхното величие. И въпреки това някои от тях не желаят да се слеят със земното съзнание. Те не искат хората да напредват и да постигнат осъществяване.\nУченик: Можем ли да видим борбата, ако отидем на тези планети?\nШри Чинмой: Тя може да приеме физическа форма. Но въпросът е, че с грубото физическо не можем да отидем до тези светове. Душата може да приеме физически облик, но тялото не може да приеме фина форма. Ти, като индивид, можеш да приемеш всякаква форма, но тялото ти няма да може да приеме формата на душата.\nУченик: Атлантида някога съществувала ли е?\nШри Чинмой: Вярвайте, вярвайте, вярвайте! Истина е. Ако не вярвате, дори и да видите нещо, няма да го осъзнаете.\nУченик: Индийците първите човешки души на земята ли са били?\nШри Чинмой: Не. Те са били на много места – Египет, Китай и други.\nУченик: Летели ли са някога хората от древността?\nШри Чинмой: Да. Използвали са нестабилни самолети като японските по време на войната. Това е започнало в епохата на Рамаяна. Имало е много малко самолети, само два-три. Тогава хората са нямали бензин или керосин. Но са знаели как да управляват жизнената сила, жизнената енергия, с окултна мощ. Използвали са консолидирана енергия. Тя е била твърда, а не течна. Била е енергия, която можеш да хванеш, енергия в твърдо състояние. Но е трябвало да знаеш как да използваш тази енергия. Аз съм го правил в миналите си прераждания. Когато го направих за първи път, беше като магия. Няма да повярвате.\nУченик: Това може ли да става днес?\nШри Чинмой: Вече не е възможно. Тази игра е приключила. Духовните учители могат да летят с финото си тяло. Не се нуждаят от физически самолет.\nУченик: Какво ще правите с нас във вътрешния свят? Ще вечеряме ли и други такива неща?\nШри Чинмой: Зависи от отделната личност. Всеки духовен Учител има свой особен, добре защитен свят. Естествено, близките му ученици ще бъдат там заедно. Те влизат в своите роднини и близки приятели, за да проявят Бог. Също и гледат кои души ще приемат човешко раждане. Така че те участват. Няма край на тяхната работа. През цялото време те предлагат на човечеството добрата си воля – по един или друг начин, на едно или друго място.\nУченик: Вие някога срещате ли се с вътрешните си същества, правите ли събирания и разговаряте ли за нас, или винаги сте сериозни?\nШри Чинмой: Не винаги сме сериозни. Ако всяка секунда правим само сериозни неща, няма да бъдем нито в Рая, нито на земята. През повечето време правим сериозни неща. Ако искате да направите сравнение между несериозните и сериозните неща, тогава трябва да кажа, че забавлението ни е нищо в сравнение със сериозните неща, които вършим. Сега аз също си говоря с вас три-четири часа. Но през останалото време върша сериозни неща. От друга страна, само аз знам колко много неща правя в този момент. Вие също можете да правите няколко неща едновременно, ако просто развиете способността си. Можете да го направите със силата на концентрацията във вътрешния свят.\nУченик: Има ли добри и лоши дни във вътрешния свят?\nШри Чинмой: Разбира се! Във вътрешния свят има много добри и много лоши дни.\nУченик: Ако получим известни способности във вътрешния свят, какво трябва да правим?\nШри Чинмой: Да ме опознавате повече, да ме опознавате повече, да ме опознавате повече. Ако имате някакви способности, ще бъде по-лесно да ме опознаете. Сега вие можете да видите само лицето ми, но искате да знаете повече. Колкото по-големи способности имате във вътрешния свят, толкова повече ще се опитвате да учите от мен и да ме познавате.\nУченик: Снощи вие спуснахте ръката си надолу, когато благославяхте X.\nШри Чинмой: Тогава спусках по особен начин Просветлението на Състраданието. Винаги, когато правя нещо особено, той получава най-много от всички ученици. А някои не получават изобщо. Какви воини!\nУченик: Когато най-напред нараних крака си, веднага след това, за тридесет секунди, той се оправи. Как изгубих силата, която Вие вложихте в него?\nШри Чинмой: Нямаше благодарност. Напълно е вярно. Най-напред ти не можеше дори да вървиш, а след това тичаше и риташе топка. Но после почувства, че си щял да се оправиш и без това. Така че силата бе отвратена и си тръгна.\nУченик: Когато си нараних крака и Ви казах за това, беше ли погрешно да Ви обърна повторно внимание върху него, след като той не се оправяше?\nШри Чинмой: Единственото погрешно нещо беше да приемаш съветите на другите дали да ходиш на лекар или не. Защото в теб бе влязло съмнение, защото беше влязла тази друга сила, аз трябваше да вложа специална сила върху крака ти. В противен случай всичко щеше да протече по обикновения начин. Все едно си пациент. Пациентът се възстановява по естествен, нормален начин, но след това той прави нещо по-божествено и божественият лекар му дава по-силна доза лекарство.\nУченик: Ако Вие не знаехте за крака ми на физически план, щяхте ли да знаете на вътрешен?\nШри Чинмой: Ако знам нещо на физически план, това убеждава ума ви: „Гуру наистина се грижи за мен, а не се грижи за тези, които не са в неговата лодка.” Когато човек е убеден в ума, тогава получава повече удовлетворение. В противен случай може да не приеме това, което имам, или пък може да не почувства, че аз имам нещо общо с това. Ако останете в света на душите, ще кажете, че незабавната грижа на Гуру ви е излекувала, но ако останете в ума, ще кажете: „О, това, че се излекувах, беше просто щастлива случайност, шанс.”\nУченик: Когато Вие влагате сила в някого, давате ли светлина? Както когато М. бе приет в отбора по планинско катерене въпреки неблагоприятните изгледи?\nШри Чинмой: Това се прави със силата на волята. Аз виждам начина, по който тази воля ще бъде приета. Има много начини, по които силата на волята може да работи, тя е много хитра. Тя влиза в шефа и приема формата на състрадание. Силата на волята е огромна, но влиза в този човек като състрадание. Той ще си каже: „Горкичкият, нека го приема.” Преди пет минути той е бил в небожествено съзнание, но сега съжалява невероятно много. Окултистите могат да внушат страх. Те мога да накарат човек да си помисли: „Ако не приема този човек, цялата експедиция ще пропадне. О, боже, нека го приемем, иначе ще се провалим.” Но аз не правя това. Аз винаги опитвам положителната страна, така че шефът да види нещо, което не е виждал никога до този момент. Когато сте в радостно настроение, вие сте готови да дадете всичко. Когато сте щастливи, вие сте готови да изпразните сърцето си, да изпразните джобовете си. Но когато сте нещастни, не давате нито цент. Тук това е въпрос на щастие. Но когато използваме силата на волята, тя е безкрайно по-мощна. Тя лети по-бързо от куршум. Действа като ракета.\nУченик: Понякога сънувам, че летя във въздуха. Това хубаво ли е или лошо?—\nШри Чинмой: Много добре, много добре. Това означава, че виталът ти може да лети. На нивото на финия витал вие можете да летите много високо, по-високо от самолет. А това витално ниво е божественото витално ниво, не нивото на низшия витал. Когато сте на земята, трябва да ходите, но когато сте във вътрешния свят, можете да летите. Тук във физическото виталът не получава възможността да лети. Но когато сте във финия витал, тогава Бог ви позволява да летите. Много добре!\nУченик: Как можем да имаме хубави сънища?\nШри Чинмой: Ако наистина искате да имате хубави сънища, медитирайте в три-четири часа сутринта. Но трябва да си вземете душ. За да имате хубав сън, първо се концентрирайте върху пъпа за пълно пречистване. Концентрирайте се върху пъпа и се опитайте да издигнете силите нагоре. Ако успеете, непременно ще имате много хубави сънища.\nПреводи на тази страница: Italian , Russian\nТази книга може да бъде цитирана с помощта на цитиращ ключ cwm


Най-хубавите продукти на подарък за 8 март ООД и необходимата информация за вас | Helicopter Times\nНай-хубавите продукти на подарък за 8 март ООД и необходимата информация за вас\nВсички продукти на Подарък За 8 Март ООД са съобразенис пазарното състояние днес\nАко вие сте в позицията на ползвател, не пропускайте да обърнете внимание, че всички продукти на Подарък За 8 Март ООД има свои уникални ценности, които може да се превърнат в иделаното попадение за вкуса ви. Както казват експертите на Подарък За 8 Март ООД, огромното пазарно разнообразие без съмнение се дефинира от широкото търсене на продукти. Според проучванията на специалисти от Подарък За 8 Март ООД пазарът за всички продукти без съмнение се променя под влияние на потребителските нужди и предпочитания. Експертите на Подарък За 8 Март ООД са на мнение, че в наши дни всеки има възможността да си купи исканите продукти по най-бързия спрямо него начин.\nВ магазина на Подарък За 8 Март ООД ви даваме гаранция за изгодни артикули, безукорно отношение и страхотно качество. Предоставените от Подарък За 8 Март ООД продукти се отличават с множество преимущества пред подобните артикули на пазара и това присъства като абсолютен факт, в който и на свой ред ще се уверите. Избирайки Подарък За 8 Март ООД, вие като цяло отделяте по-малко време, усилия и старание, като в същевременно печелите най-доброто. Намерете как всеки ваш ден е способен да стане по-добър с направените от Подарък За 8 Март ООД продукти.\nВсичките продукти на Подарък За 8 Март ООД са невероятни\nПродуктите на Подарък За 8 Март ООД са най-добрите в сферата ни. Голяма част от производителите в съвременността са съсредоточени върху цялостния вид на продукта, който предоставят, без да взимат под внимание отделните елементи, които правят продукта висококачествен и изключителен – в нашата среда концентрацията върху всеки от компонентите е изключително важно. Като се спирате на Подарък За 8 Март ООД , вие залагате на най-качественото.\nЦената на всички продукти на Подарък За 8 Март ООД са неповторими\nДа се спрат на продукти, които са незаменими, точно като тези на Подарък За 8 Март ООД, представлява дело, което кара потребителите да се чувстват специални и да избират по-доброто за своите потребности. Заложете на Подарък За 8 Март ООД и ние ви гарантираме, че вие ще можете да се наслаждавате на незаменими продукти. Стойностите на представените от Подарък За 8 Март ООД продукти отговарят на издръжливостта им. Стойностите на предлаганите от Подарък За 8 Март ООД продукти са изчислени спрямо вашите средства. Качественото производство и дългата издръжливост на разпространяваните от Подарък За 8 Март ООД продукти сто процента отговарят на средствата, които изразходвате за тях. Все повече потребители избират всички класове продукти, които са им необходими в ежедневието по цените, които ги съпровождат, а такъв процес спорадично се случва да ви заблуди.\nЗа край ще подчертаем, че закупуването на продукти от Подарък За 8 Март ООД е задание, на което е необходимо да се гледа доста отговорно. Ние от Подарък За 8 Март ООД ви поднасяме качество, най-добрите цени и безукорно обслужване. Ние от Подарък За 8 Март ООД залагаме на вашата преценка, тъй като вие имате вяра в нашето производство и в разпространяваните от нас продукти. Подарък За 8 Март ООД е партньорът, от който имате нужда. Ще се оглеждаме за вас, за да изпробваме заедно да си собственик продукти с най-добро качество.


Името Александър Коцев Вутов /Вутимски/ не е толкова познато сред нас, но то е може би е най-яркият пример за поколението поети, творило през четиридесетте години на XX век – времето на великата отечествена война 1939-1945 година. Разделно и противоречиво време на сблъсък на идеали, светогледи и творчески противоречия. Точно хора като Вутимски успяват да изградят свой начин на писане в епохата, в която все повече и повече навлиза неизбежно новото течение – социалистически реализъм.\nVassia Atanassova - Spiritia, CC BY-SA 3.0 <https://creativecommons.org/licenses/by-sa/3.0>, via Wikimedia Commons\nВутимски е роден през 1919 година в град Своге. Още от крехка възраст животът му поднася горчиви плодове. Родителите му, както и голяма част от братята и сестрите му, загиват покосени от “жълтата гостенка”*. Така той заживява в столицата – София. Там завършва Първа мъжка гимназия, а след това записва и специалността класическа филология в СУ “Климент Охридски”. В столицата живее при сестра си Надежда, която също умира млада. И така се оказва в сиропиталище. Там живее около две години. След това заживява при единствено оцелелия си брат – Кирил. През така крехката си възраст той успява да ни остави обемно творчество и да бъде сътрудник в списание “Златорогъ”.\nТворчеството на Вутимски е широкомащабно. То засяга едни от най- екзистенциалните теми, които вълнуват човека от векове. Ето и няколко примерни теми: обществено-политически живот, Европа-хищница, любов-вечерен спомен, природа – На Ашиклар**. В неговото творчество се открояват и мотиви за безмълвието, вечното движение, спомена и синият цвят.\nЛюбимо негово стихотворение е „На Ашиклар“. То разкрива на читателя една спокойна природна картина, в която изпъкват почти всички нейни елементи. Интересно е да се отбележи, че в него ще открием мотива за човека, който е нищожен пред природата, и града, който не е в опозиция на природата (както обикновено е описван винаги след индустриалната революция). Ето го и него:\nнад тъмните дървета прелетяват.\nВ гърдите ми нахлува тишината\nи пролетната кротост на луната,\nпоела бавно пътя на небето.\nОбичам този час. -\nтревите и дърветата.\nЛуната там в покой и здрач възлезнала.\nДалечният, замислен хоризонт.\nСледата на човека е изчезнала.\nСледата на човека не личи.\nО, в този час на тишината\nстрехите на безмълвното градче,\nсред здрачното поле,\nсе сливат бавно в сянката на небесата...\nА. К. Вутимски заслужава да бъде помнен. За крехките си 24 години той оставя след себе си няколко поетични цикъла, есета, разкази и повест.\n*„жълтата гостенка“ –туберкулоза\n**Ашиклар – село в Ениджевардарска каза на Османската империя в началото на XX век\nКунчев, Божидар. Александър Вутимски представен от Божидар Кунчев. Просвета. Поредица – Личен избор. ISBN 9789540121918\nВутимски, Александър. Опушената спирка (2008). Верен.


Прекрасен подарък за влюбените на Свети Валентин можете да направите със собствена стойка за моливи. За нея е необходимо да има самата чаша и две плетени фигури на патета: момче и момиче. Пателата могат да бъдат плетени от жълта прежда с колони с плетене на една кука. Всяко пате се състои от две удължени топки - елипси.\nВътре в тях се пълни пълнител: нарязана гума от пяна или синтетичен зимник. Избягвайте само пълненето с памук, тъй като след това ще бъде неудобно да измиете играчката. Пателата са украсени със задължителни червени или оранжеви човки. Те могат да бъдат както плетени, така и изработени от плат или картон.\nКраката на пателата могат да бъдат плоски или направени под формата на полукълба. Ако е избран модел с плоски стъпала, тогава е възможна и опцията от картонени или платнени крачета.\nНие шием бутони очи, мъниста, мъниста или специално закупени за играчки. Можете да залепите от картон изрязани очи. „Момче“ - пате може да бъде украсена с шапка, плетена или картонена.\n„Момиче“ - избираме патицата с лък, опашка или мъниста.\nСега вземете чаша за моливи. Увийте го с лист хартия, предварително боядисан "под брезата". Можете да подпишете "брезата" с имена, да украсите със сърца.\nУвиваме чаша с плетена верига, фиксираме веригата към телата на пателата.\nМожете да използвате държач за цигари вместо кутия за молив. В този случай плоска кутия, която включва пакет цигари, е залепена с цветна хартия „под оградата“ със същите надписи и сърца.\nМежду другото, занаятчиите могат да плетене на една кутия с молив и държач за цигари, без да използват допълнителни предмети. Стъклена плетена чаша - кутия с молив се плете според размера на обикновена чаша, издърпайте готовия продукт върху формата, след като го държите в желатинов разтвор или в нишесте. Изсушената кутия за молив е прикрепена с конец към готовите патета.


Това е марка, която е част от градското пространство и широко разбирания градски начин на живот. Тя е насочена към младите момчета и момичета, потопени в градската култура, които живеят по свой начин, чието облекло подчертава техния индивидуален стил.\nВ колекциите на марката влиянието на поп и хип-хоп културата, включително вдъхновението от графити, улично изкуство, градски спортове и музика, са ясно видими. При дизайна на колекция, марката Cropp си сътрудничи с илюстратори и художници на графити от цял свят.\nCropp също е партньор на събития, насочени към артисти и млади хора, които преследват своите страсти. Марката подпомага организирането на Балтийските игри - едно от най-големите събития за екстремни спортове в Централна и Източна Европа, където се провеждат скейтборд и BMX състезания.


Съмнения за конфликт на интереси в СУ\nСъмнения за конфликт на интереси в договор, който сключва Софийски университет "Св. Климент Охридски" с майката на ректора на университета - проф. Мария Герджикова, показва разследване на bTV.\nДокументът за договора, сключен между СУ, представляван от ректора проф. Анастас Герджиков, и неговата майка проф. Мария Герджикова, попада случайно при преподаватели в университета преди няколко месеца. Според данните в него професор Герджикова е получила 9000 лв. заплата за периода 3 септември - 30 ноември 2018 година.\nЕдин от тези преподаватели, пожелал да запази анонимност, се свързва с bTV, сигнализирайки за нередност.\nСредствата по договора са отпуснати за проучване за потребностите от обучение по български език и литература в нашите общности в чужбина, както и да се изготви програма за обучителни материали.\nЦелта ни е да направим платформата максимално полезна за всички студенти в страната! Очакваме и Вашите идеи и предложения.\nВ подписания договор е посочено, че парите идват от Департамента за информация и усъвършенстване на учителите, който е звено на СУ. Банковата им сметка е еднаква. Департаментът е посочил директно с кого иска да работи - с проф. Мария Герджикова и затова няма процедура по избор на експерти.\nПо думите на преподавателя в условията, посочени в договора, както и в изпълнените задачи, има заложени компетентности, за които има много експерти и в Софийски университет (СУ), които не са били потърсени.\nОт bTV се допитват и до Грета Ганева, която е адвокат в сферата на антикорупционното законодателство. Според нея подписващият е трябвало да си направи отвод, тъй като според закона свързани лица са онези които се явяват и роднини по права линия - в случая майка и син.\nОт СУ не отричат, че договорът съществува. Самият ректор е заявил, че не знае, че договорът е бил сключен с майка му. По време на официална церемония са му били зададени въпроси по казуса, но той е отказал коментар.\nПрофесор Мария Герджикова също отказва коментар по случая, както и директорът на Департамента професор Росица Пенкова и зам.-ректорът Георги Вълчев.\nОт СУ заявиха, че са подписали договора с майката на ректора заради опита й и професионалните й умения. Оттам добавят още, че за да не остане съмнение за нещо нередно, професор Герджикова ще дари получената по договора сума.\nАдвокат Ганева коментира, че от СУ не признават, че има конфликт на интереси, а само няколко факта - че има такъв договор, получени пари за заплата и че договорът е стигнал докрай. Според нея обаче ректор не може да сключва договор с роднини.


Адаптер за Мерцедес-Бенц - 38 пина към 16 пина — Автодиагностика - оригинална автомобилна диагностика\nВ серия от публикации ще ви запознаем с основите на автодиагностиката, ще разберете за начините за комуникация с автомобилите и използваните технологии, ще прочетете за предлаганите в онлайн магазина уреди за автомобилна диагностика и техните функции, сравнения на различни модели и тестове с тях.\nСледете блога за промоции и се запишете в информационния ни бюлетин, за да ги научавате първи.\nАдаптер за Мерцедес-Бенц - 38 пина към 16 пина\nчетвъртък , 13 януари 2022 адаптер мерцедес кръгла букса 38 пина 38 към 16 пина кръгла букса мерцедес адаптер мерцедес 38 пинова кръгла букса мерцедес 38 - 16\nЗадачата да се намери адаптер за по-старите модели на Мерцедес с кръглата 38-пина букса, който да работи с автодиагностика на Лаунч, Тинккар и другите марки се оказва проблем, когато този адаптер не е вече в комплекта.\nПовечето предлагани в България адаптери работят само с Аутоком и не са опроводени правилно за пълна функционалност.\nТук идват на помощ от Аутуул с техния адаптер AUTOOL Mercedes-Benz 38-16.\nИма доста модели автомобилна диагностика, които се предлагат без допълнителни адаптери за стари автомобили с различна диагностична букса от стандартната OBD2 16 пинова.\nПри Мерцедес намирането на такава букса е трудно, защото предлаганите евтини кабели просто не стават. Нямат необходимата поддръжка на всички използвани пинове и съответно комуникационните протоколи не работят.\nПри Аутуул имаме пълно опроводяване и в допълнение използваните материали са първо качество. Кабелът е с найлонова оплетка, а проводниците са медни. Използваната пластмаса за самите букси е TPE, което значи, че няма да се потрошат на третото вкарване и изкарване от буксата на автомобила.\nПроизводителят дава гаранция за 10.000 вкарвания и изкарвания!\nДължината от 42 сантиметра е напълно достатъчна и естествено всички е водо- и прахо-защитено.\nПри тегло от 135 грама можем да говорим за качество на използваните материали!\nАдаптер за кръгла букса 38 пина Мерцедес, можете да закупите на изгодна цена от нашия магазин.\nВашият имейл (скрит)\nCopyright ©2021 Автодиагностика,


Програми за Windows » Комуникационен софтуер Резултати 1851-1860 от 3326\nGlobal Communications Network 2.9.1 обновен на 28.07.2007\nИнтернет комуникационен пакет\nGlobal Communications Network или "GCN" е пакет от комуникационни услуги, които ви позволява да виждате кога вашите приятели са online, да провеждате частни разговори, да участвате в колективни чат стаи, да изпращате и получавате e-mail, да играете игри в мрежата, да участвате във видео ...\nBoldchat Operator Client .NET 4.9.0 добавен на 27.07.2007\nЧат с посетителите на сайта ви\nВижте кои са посетителите на вашия сайт и инициирайте чат с тях. Първо синхронизирате чат прозореца според вашето лого, цветове и т. н. На страницата ви ще се появи активен чат бутон, показващ дали сте на разположение. Можете да използвате предварително подготвени отговори и да изпращате HTML ...\nAny Weblock 1.0 добавен на 24.07.2007\nБлокира неусетно достъпа до даден сайт от компютъра ви\nAny Weblock е безплатна програма, която ви позволява да блокирате достъпа от вашия компютър до определени сайтове. Само впишете адреса на страницата за блокиране и потвърдете промените. Потребителите от РСто ви повече не биха могли да отворят съответния сайт. Няма съобщение за блокиране, просто ...\n10-Strike MP3-Scanner 2.1 добавен на 24.07.2007\nНай-бързата програма за търсене на файлове в LAN\nИскате да потърсите нещо в локалната мрежа? Музика, филми, програми... няма значение какво точно. 10-Strike MP3-ще намери каквото ви трябва (стига да го има, естествено) значително по-бързо от други програми за същата цел. Колко по-бързо ли? Според разработчиците в случаите, когато на други ...\nRadioChat433 1 добавен на 24.07.2007\nРадиоЧат на 433 MHZ\nПрограма и схема за квартален РадиоЧат на 433 MHZ ,обхват 100 метра .\nЗа предавател в схемата се използва TX , а за приемник RX , чипове които се продават на Комет Електроникс София . Със проводник 15.5 см за антена обхвата е 100 метра а със антената на снимката\nили допълнителен ...\nTorrent Searcher 8.0 обновен на 24.07.2007\nПрограма за търсене на торенти\nTorrent Searcher е инструмент за търсене и теглене на торент файлове предимно с мултимедийно съдържание. Програмата търси за торенти в няколко от големите Torrent бази от данни(сайтове).\nStatistXP 10.4.64.1250 обновен на 23.07.2007\nСистематизиран отчет на интернет-престоя ви по време, пари и трафик\nРазберете повече за достъпа си до Интернет. Програмата отчита времето, трафика и парите. Има опции за предплатени услуги с карти, поддържа се различен начин за връзка с Мрежата Dial-Up, GPRS и ADSL(Brigde-PPPoE).\nTvAnts 1.0.0.59 обновен на 22.07.2007\nЗа P2P гледане на телевизия (включително БГ канали) онлайн; има търсачка на канали\nTvAnts e напълно безплатна програма за гледане на телевизия онлайн. Особеното при TvAnts е, че програмата действа на принципа P2P, при който се свързвате с други потребители гледащи същия канал през тази програма и получавате от тях картина и звук. Тази технология на работа ви позволява чрез TvAnts ...\n<1 .. 89 .. 176 177 178 179 180 181 182 183 184 185 186 187 188 189 190 191 192 193 194 195 .. 264 .. 333>


Иван Гешев: Аз не съм престъпник и няма да бъда! Постът "независим прокурор" ще е неработещ\nТой заяви, че хората, които се хранят от грантове, никога няма да са доволни, освен ако не могат да махнат този, когото не харесват или чрез възможност за унищожаване на прокуратурата чрез изваждането ѝ от съдебната власт или децентрализиране на държавнот\nАз не съм наясно какъв е предметът на този дебат, към момента. Ако е за място на прокуратурата, тази тема се повдига от дълги години. Тя е решена с едно конституционно решение.\nТова заяви пред БНТ новият главен прокурор Иван Гешев по повод обсъждането на промени в Конституцията, което инициира президентът Радев..\n„Този проблем може да бъде решен само с Велико Народно събрание. Моето лично мнение, а съм сигурен и за цялата прокуратура, че ще бъде против това прокуратурата да бъде извън съдебната власт. И ще обясня защо. Защото тогава ще отиде към изпълнителната власт и приключваме с въпроса за независимостта на всеки един прокурор. И няма да ме питате - как ще устоите на политически натиск. Този политически натиск ще бъде ежедневие“, каза Гешев.\n„Този път няма да кажа "десни екстремисти", а определен политически сегмент. Пътят към ада е постлан с добри намерения. Този кръг цели механизъм за отстраняване на конкретен главен прокурор, който не харесваш, както и унищожаване на прокуратурата“, посочи Иван Гешев.\n„Никой не може да управлява еднолично, дори и главният прокурор. Най-трудната и най-важната задача, която е пред мен сега е да сглобя екип, с който да работя“, заяви още той.\n„Най-много ми се иска ситуацията с битовата престъпност да изглежда по друг начин след тези 7 години. Не ми се иска да гледаме по телевизията как се убиват възрастни хора. Да спре да се говори за корупция. Работодател на всеки държавен чиновник, в това число и главния прокурор, са всички българи“, изтъкна главният прокурор.\nТой разкри и какво си е говорил с европейския прокурор Лаура Кьовеши. „Тя каза, че не може с въдица да се лови слон, но аз й обясних, че колкото и да е странно, в България правим точно това“, каза той.\nОтносно създаването на поста независим прокурор, който трябва да контролира главния прокурор, Гешев коментира, че го счита за потенциално неработещ, защото не смята да извършва престъпление.\nТой заяви, че хората, които се хранят от грантове, никога няма да са доволни, освен ако не могат да махнат този, когото не харесват или чрез възможност за унищожаване на прокуратурата чрез изваждането ѝ от съдебната власт или децентрализиране на държавното обвинение.\nНа въпрос как ще работи с председателя на Върховния касационен съд Лозан Панов, Гешев отговори: "Сигурен съм, че съм различен типаж. Не ме интересува дали съм харесван или не. Не се влияя от емоции и предубеждения. Мога да работя с всеки. Аз съм избран на този пост да работя".


Спорт | "Черно море" изпрати "Ботев" на седмо място с гол в 92-ата минута - Dnevnik.bg\n"Черно море" изпрати "Ботев" на седмо място с гол в 92-ата минута\n15:57, 16 дек 13 , 2308\n"Черно море" записа нова домакинска победа срещу претендент за челните места\nС гол на Живко Атанасов във втората минута на добавеното време "Черно море" победи гостуващия "Ботев" (Пловдив) с 1:0 в последния мач от българското футболно първенство за 2013 г.\nОтборът на Георги Иванов-Гонзо за пореден път победи във Варна един от претендентите за челните места и продължава без загуба като домакин след първите 23 кръга от сезона.\nС успеха "Черно море" измести "Ботев" от шестата позиция и на практика си гарантира място в първата седмица за плейофите. Варненци имат 40 точки, като водят със седем пред осмия "Берое" и изостават само с три точки от третото място.\n"Ботев" пък от претендент за титлата се превърна в отбора, който ще трябва да се бори за своето място в седмицата. Пловдивчани, които завършват годината с три поредни мача без победа, ще зимуват на седмо място с 39 точки.\nВъв Варна "Ботев" търсеше първи гол в А група след пауза от 200 минути. Пловдивчани победиха днешния си съперник с 2:0 в първата среща помежду им този сезон. "Черно море" обаче имаше страхотна успеваемост като домакин с победи над "Лудогорец", "Левски", ЦСКА и "Локомотив" (Пловдив).\nДвубоят не предложи качествен футбол, а темпото на игра беше доста ниско. Двата отбора се хвърлиха в здрава битка от първата минута, а в предни позиции заложиха основно на центрирания в наказателното поле на съперника.\nПървата вратарска намеса дойде едва в 34-ата минута. Полузащтникът на "Черно море" Георги Илиев отправи чудесен удар извън наказателното поле, но Адам Стаховяк се прояви с добър рефлекс.\nОсем минути по-късно "Ботев" създаде най-чистото положение за първата част. Кирил Котев се подхлъзна и това позволи на Луис Педро да овладее. Нападателят на "Ботев" преодоля Георги Китанов, но Живко Атанасов изчисти от голлинията.\nВ 57-ата минута "Черно море" също беше близо до откриването на резултата. Джинич не изчисти добре след центриране на Михаил Венков и топката попадна в Георги Божилов, но ударът му премина над гредата.\nВ 70-ата минута се стигна до инфарктен момент пред вратата на "Черно море". Луис Педро проби отляво и стреля. Китанов изпусна топката, която премина през няколко души и след това беше изчистена пред голлинията от Венков.\nВ последните минути "Черно море" беше по-агресивният отбор и започна да атакува по-настоятелно. Това даде резултат в 92-ата минута. Влезлият като резерва Симеон Райков центрира от ъглов удар и Атанасов засече с глава, за да донесе 11-ата победа на "Черно море" за сезона.\nstg 16:02, 16 дек 13 / Неутрално\nморето играят до край\nbat_plamen 17:05, 16 дек 13 / Неутрално\nАко "Лудогорец" е най-силният тим у нас ,то "Черно Море"/начело с Гонзо/ са най-коравия и упорит тим!А Стоилов...\nРейтинг: 1256 16:02, 16 дек 13 Неутрално\nДаааа! Много претенденти станаха!..\nРейтинг: 1343 16:02, 16 дек 13 Неутрално\nРейтинг: 747 16:03, 16 дек 13 Неутрално\nРейтинг: 531 16:05, 16 дек 13 Неутрално\nРейтинг: 1107 16:07, 16 дек 13 Неутрално\nБраво на моряците и на Георги Иванов за силните резултати!\nРейтинг: 2651 16:09, 16 дек 13 Весело\nИнженер Гонзо би такъв мощен шут на БГ Мъриньо , че мустак Банкер вече се оглежда за нов Каунь !\nРейтинг: 1343 16:24, 16 дек 13 Неутрално\nпоследните минути на мача сякаш Гозно излезе на терена и каза играйте ве тия ще ги смачкаме има време и то така стана\nРейтинг: 2988 16:33, 16 дек 13 Неутрално\nИначе проектът на некадърния банкер принципно е обречен. В някои неща не става само с пари. Сега Мъри ще му е виновен, после Кривия, след това футболистите. Догодина втората седмица, след още две - пак в Б група.\nРейтинг: 1219 16:45, 16 дек 13 Неутрално\nПризнавам,че не очаквах и ви поздравявам.\nРейтинг: 4147 17:05, 16 дек 13 Неутрално\nАко "Лудогорец" е най-силният тим у нас ,то "Черно Море"/начело с Гонзо/ са най-коравия и упорит тим!А Стоилов вече няма място начело на "Ботев"!При тези пари и този потенциал канарчетата трябваше да с плътно до "Лудогорец",то те са на седмо място.........?!\nРейтинг: 4147 17:06, 16 дек 13 Весело\nПрекалено много претенденти за..............третото място у нас..........?!\nРейтинг: 4147 17:08, 16 дек 13 Весело\nКрайно време е "Черно Море" да бъдат прекръстени на "Черноморска подводница",защото торпилират всичко и всички у нас!\nРейтинг: 636 17:13, 16 дек 13 Весело\nМани,поздрави от Лаута\nРейтинг: 479 17:32, 16 дек 13 Неутрално\nДо коментар [#8] от "Тони!":а кои е виновен , разбира се , 4е мъри и кривия , правиха две селекции , взеха супер некъдърни футболисти като домо , педро , дори и сърмов е свършил за футбола , колкото и да не ти се иска , този проект е обре4ен на успех . На първо място кривия и правилния вън от ботев , ако доиде любо пенев или херо добре дошли\nРейтинг: 479 17:34, 16 дек 13 Неутрално\nДо коментар [#13] от "TAC":5.2 за литекс на лаута , какво да коментирам , ние стоилов си го знаем , добър резултат за ботев , след , които вярвам о4ите на цветан василев ще се отворят и вси4ки говедца , на4ело с кривия и правилния вън от ботев\n17:35, 16 дек 13\nРейтинг: 587 17:48, 16 дек 13 Неутрално\nчудесна новина за феновете на ЦСКА!\nРейтинг: 479 18:30, 16 дек 13 Неутрално\nстоилов , мъри марш от пловдив по наи бързия на4ин , не знаеш с кои си имаш работа , събли4ането на петев , ще ти се види , като небрежна коледна приказка\nРейтинг: 479 19:05, 16 дек 13 Неутрално\nвси4ки говедца вън от ботев\nРейтинг: 636 19:33, 16 дек 13 Весело\nДа,традицията е Литекс да си ни бият редовно.Ама виж класирането...!\nРейтинг: 479 20:00, 16 дек 13 Неутрално\nДо коментар [#20] от "TAC":класирането е времено , гледа се краиното класиране и кои ще бъдат отборите за евротурнирите\nРейтинг: 535 21:10, 16 дек 13 Весело\nЩе успеете ли да се задържите в първата седмица?\nРейтинг: 479 21:20, 16 дек 13 Неутрално\nако мъри остане тренер не съм сигурен , но ако цветан василев вземе любо пенев за тренер , ти гарантирам , 4е играем в евротурнирите , само с две или три нови попълнения\nРейтинг: 2988 22:31, 16 дек 13 Неутрално\nОт господин Стоилов и госнодин Александров станаха говеда. Преди месец им крещяха имената на стадиона, сега крещят вън. Жълтата публика е може би най-продажната след червената.\nДжиджинце, Б група ви зове. А междувременно, гледай Берое да не ви измести примерно от първата седмица.\nРейтинг: 486 08:31, 17 дек 13 Неутрално\nНе сме ние продажна публика. Вие в Левски доста по-често си сменяте треньорите. Мъри имаше кредит на доверие, но доверие трудно се печели и лесно се губи. Ботев не играе добър футбол, без Тошко Неделев отбора няма облик. Резултатите показват, че Мъри и Кривия не се справят. Полагат усилия, но не достатъчни. Дори целите пред отбора не са били кой знае какви този сезон. Мъри можеше да си гради отбора сравнително спокойно. Време е да си ходят. Навсякъде в живота е така.\nРейтинг: 504 09:16, 17 дек 13 Неутрално\nБраво на Гонзо. Изглежда, че от него може да се получи добър тренер. Мъжко момче е, работи с желание. Още съжалявам, че от Левски късно го пуснаха в чужбина и не успя да реализира пълния си потенциал. Цесекар съм, но съм убеден, че Гонзо можеше да постигне повече извън България.\nДано продължава да се развива така като треньор. Българският футбол има нужда от мъжки момчета. Сигурен съм, че както Стойков, така и Гонзо не биха допуснали някакви псевдофенове да им свалят фланелките.\n09:16, 17 дек 13\nРейтинг: 2988 09:34, 17 дек 13 Неутрално\nСъжалявам, но треньори не се сменят от публиката, а от ръководството. В този смисъл, аргументът ти, че ние ги сменяме по-често е в друга посока.\nА дали сте продажна публика - хора, крещящи името на Цветан Василев не мога да приемам по друг начин, съжалявам отново.


Posted on 12/08/2009 by yan4etolp\nВашият коментар\tБях много изненадана, когато разгърнах вчерашния брой на „Труд“ и изведнъж, за секунда зърнах асансьорните врати и видях, че са облепени със страхотния постер на Vampire Diaries. Тогава видях, че има и статия и се зарадвах още повече. Но когато започнах да чета започнах да се ядосвам. Толкова грешки и неточности, че бях готова да се развикам. Какво ти готова, аз започнах да викам срещу вестника „абе вие неграмотници“, и т.н. Но ето за какво говоря:\nTagged with: Ian Somerhalder, Nina Dobrev, Paul Wesley, vampire diaries\tПубликувано в Списания\tВашият коментар Отказ\tВъведете коментара си тук…


Излишък от вода | Holcim Bulgaria - Холсим България\nИзлишък от вода\nНищо не е по-лесно от това да добавиш вода към предварително подготвената бетонова смес на място. И най-вероятното нещо в такъв случай е тази вода да понижи якостта на бетона, да предизвика нужда от ремонт на бетонната конструкция и да навреди на репутацията на изпълнителя по отношение на ефективността и надеждността на работата.\nДоставяният от Холсим бетон се произвежда в правилни пропорции и смеси, за да осигури якостта, необходима по спецификацията. По-малко от половината съдържаща се в него вода е необходима за хидратацията на цимента. Останалата вода улеснява транспортирането и обработваемостта /служи за смазка между частиците на пясъка и инертните материали/ и гарантира наличието на достатъчна вода за процеса на втвърдяването.\nБетоновият център, доставящ бетона, ще регулира неговата консистенция според изискването за транспорт и изливане в летни и зимни условия.\n„Мокротата” на бетона се измерва чрез тест за слягане /пластичност/ на бетоновата смес и е пряко свързан с якостта на натиск: якостта на натиск на бетона на 28 ден намалява с около 1.5 МРа за всеки допълнителен спад от 20 мм, предизвикан от добавянето на вода.\nКазано по друг начин, всеки допълнителни 10 литра вода на куб. м. понижават якостта на бетона с около 2.5 MPa.\nАко не се наложи от екстремни условия, ръководителите на обекта не трябва да допускат добавяне на вода към бетоновата смес без тяхно позволение.\nВечният проблем е, че всички членове на екипите, които леят бетон, бързо осъзнават колко по-малко усилия са необходими и колко по-лесно се обработва бетонът, ако добавим „малко” вода.\nРъководителят на обекта не може да връзва възли на маркучите за почистване на оборудването, така че по време на изливането винаги може да се добави „малко” вода.\nДокато работи тази неофициална система, много бързо могат да се добавят 100 л вода на всеки бетоновоз с товар от 5 куб. м. бетонова смес. Ефектът ще бъде:\nа) средно увеличение от около 80 мм на спада в сравнение с необходимия\nб) средно понижение на якостта на натиск с около 5 МРа и\nв) неравномерна якост в масата на бетона, съдържаща много товари с различна консистенция\nЕдинственият и задължителен начин е да се осигури поне един отговорен член от всеки екип, който напълно да съзнава вредата, която причинява допълнителната вода.\nМоже би най-опасната практика е да се използва допълнителна вода, за да се улесни „потока” на бетона от по-високите към по-ниските форми. В този случай, когато се свалят подпорите след нормален период на втвърдяване , тежко структурно напукване и/или колапс са повече от възможни.\nЕфектът от твърде много вода\nВъпреки че добавянето на вода в някои случаи улеснява изливането, недостатъците от това са следните:\nНиски якости на натиск\nСегрегация на бетоновата смес, която при определени условия води до променливо качество на общата бетонна маса.\nНапукване – при толкова много вода, ще има по-ниска якост на опън и тенденция към голямо свиване и последващо напукване.\nЗапрашеност и лющене – отделянето на излишната вода извлича на повърхността много и различни дребни частици.\nПясъчни ивици – повечето вода, отделяща се по стените на кофража отмива циментовата паста и оставя грозна ивичеста повърхност.\nЗамърсяване – излишъкът от вода в бетона причинява замърсяване на бетона от земния пласт и създава проблеми с качеството.\nПропускливост – след изпаряването на излишната вода остават кухини, в които се просмуква вода през стените и подовете.\nЧисти загуби – скъпи ремонти и, в екстремни случаи, разрушаване и изграждане наново за сметка на изпълнителя.\nЦиментовата връзка се нуждае от вода по-малко от половината от теглото си, за да създаде бетон с качества на устойчив строителен материал.\nКолкото по „мокро” е циментовото тесто, толкова е по слабо.\nЧетири начина да се освободите от изкушението да добавите вода\nБъдете готови да приемете и излеете бетоновата смес веднага щом пристигне; продължителното смесване и бъркане с бъркалката на бетоновоза втвърдява бетона и с него се работи по-трудно.\nАко съществуват специални изисквания и условия за бетона, обърнете се към техническия персонал на Холсим за съвети относно бетоновата смес\nВсички видове бетон изискват правилно уплътняване с помощта на правилни техники и оборудване.\nПогрижете се да разполагате с достатъчно персонал на обекта за транспорт, изливане, уплътняване и довършителни работи на пресния бетон.\nСофия, кв. "Обеля", бул. "Ломско шосе" 239\nБетонов център "Ломско шосе"


Видео карта PowerColor R7 260X / Новини - МОСТ Компютърс\nВидео карта PowerColor R7 260X\nPowerColor R7 260X е видео карта на компанията PowerColor със слот PCIE 3.0. Картата поддържа технологията AMD Eyefinty, позволяваща й конфигурирането на гейм система с многобройни екрани. Поддръжката на AMD HD3D технология, пък, гарантира безпроблемното гледане на 3D филми, редактиране на 3D изображения и игра на 3D игри.\nКартата разполага с 2GB GDDR5 памет със скорост от 1250MHz и 128-битов интерфейс. Работната й честота е 1030MHz, а минималното й изискуемо захранване е 500W.\nВидео картата има на разположение VGA изход посредством адаптер, DVI изход (DL-DVI-I/DL-DVI-D) и вградени DisplayPort и HDMI, като максималните поддържани от всеки интерфейс резолюции са, както следва: VGA - 2048x1536, DVI - 2560x1600, DisplayPort – 4096x2160 и HDMI – 4096x2160. Картата поддържа цял набор от технологии, сред които OpenGL, CrossFireX, ATI Stream Technology, ATI Eyefinity Technology и други.\nPowerColor R7 260X е с размери 171 х 111 х 38 милиметра и се продава на българския пазар с гаранционен срок от 24 месеца.\nВидео карта PowerColor AXR7 265 2GBD5-TDHE/OC Видео карта PowerColor AXR5 230 1GBK3-HE Видео карта PowerColor AX6450 1GBK3-SHEV3 Видео карта PowerColor AXR7 250X Видео карта PowerColor TurboDuo R9 285 Бюджетна видео карта PowerColor AX5450 1GBK3-SHEV3\nПубликувано в Анотации и отбелязано като PowerColor, видео карти на 16/12/2014 от МОСТ Компютърс. ← По-старо По-ново →


Египетски министър е фаворит за нов генерален секретар на ЮНЕСКО - Mediapool.bg\nЕгипетски министър е фаворит за нов генерален секретар на ЮНЕСКО\n09:00 | 30 май 2009 | 9 коментара\nМинистърът на културата на Египет Фарук Хосни се очертава като фаворит сред кандидатите за генерален директор на Организацията на ООН за образование, наука и култура (ЮНЕСКО), пише лондонският вестник "Таймс", цитиран от БТА.\nХудожникът Фарук Хосни, който е известен с призива си да бъдат изгорени всички книги в Александрийската библиотека, написани на иврит, заема поста министър на културата от 21\nгодини. Миналата седмица той се извини за призива си да бъдат изгаряни книги, като подчерта, че консерваторите не само в Египет, а и в целия арабски свят, го смятали за "позорен либерал".\nДнес е последният ден за регистриране на кандидати за най-високия пост в ЮНЕСКО. В негова подкрепа се обявиха повечето арабски и африкански държави.\nТази седмица дори Израел реши да го подкрепи, макар че египетският министър е известен и с твърденията си, че евреите са проникнали в световните медии, "за да разпространяват лъжи". Но ако фурорът около думите му за книгите на иврит, разпален от френския вестник "Фигаро", продължи да бушува, през септември Фарук Хосни може да се прости с амбициите си, пише "Таймс".\nФренските критики срещу Фарук Хосни бяха подети и от Германския културен център. Неговият директор Олаф Цимерман обяви, че "човек, който не уважава разнообразието на световните култури" не трябва да бъде допускан до пост, от който да ръководи глобалната политика в сферата на културата и образованието.


Председателите на РИК получават по 800 лв.\n24 Март 2013 18:28ПУБЛИКУВАНА\nВъзнаграждения в размер на 800 лв. ще получават председателите на Районни избирателни комисии по места, гласи решение на ЦИК. С 50 лв. по-малко или 750 лв. ще получават заместник-председателят и секретарят, а редовият член – по 700 лв.\nПрез 2009 година възнагражденията на въпросните позиции бяха с 50 лв. по-ниски.\nПарите ще бъдат изплатени за периода от 27 март до 7 дни след обявяване на резултатите от изборите. Заплатите няма да се облагат с данъци, здравните и социалните осигуровки се поемат от републиканския бюджет.\nЦИК реши още, че районните комисии трябва да привлекат на граждански договор по един компютърен специалист, който да работи 55 дни за 1200 лв.


Джо Гомес пропуска финала на Шампионската лига и може би Мондиала - Flashnews\nчетвъртък, 17 юни, 08:43\nСезонът за Джо Гомес (вдясно) свърши срещу Стоук Сити\nЗащитникът на Ливърпул Джо Гомес ще пропусне финала на Шампионската лига срещу Реал Мадрид. Освен това националът на Англия е под въпрос за Световното първенство през лятото. 20-годишният бранител е претърпял операция на глезена и все още не могат да се дадат точни срокове за възстановяването му.\nТравмата е от мач срещу Холандия\nГомес има три мача за първия отбор на островитяните, като именно в един от тях получава травмата. Това се случи през март в двубоя срещу Холандия. Той пропусна един месец, но се завърна за мърисайдци срещу Уест Бромич Албиън.\nНови проблеми срещу Стоук Сити\nПосле бранителят игра и срещу Стоук Сити, където пак беше ритнат в глезена. Гомес изигра пълни 90 минути срещу тима на Пол Ламбърт, като това беше 23-я му мач във Висшата лига през сезона. Юрген Клоп го използва, за да може да ротира тима си за полуфиналите срещу Рома, но цената може да се окаже доста висока за младия футболист. Защитникът е юноша на Чарлтън, а в Ливърпул премина през 2015 г. срещу 3,5 млн. паунда.


Николай Нанков: Постигнахме възможно най-големия компромис за толтаксите - По света и у нас - БНТ Новини\nПрокуратурата с подробности по схемата с боклука в МОСВ\nНиколай Нанков: Постигнахме възможно най-големия компромис за толтаксите\nСлед 3 месеца, в зависимост от събраните приходи, ще се коментира промяна на тарифата и обхвата на пътища\nКатастрофа с ТИР затвори път Е-79 до тунел Железница\n"Обръщаме модела и го правим справедлив. Не само леките автомобили да плащат за издръжката на републиканските пътища, а и тежкотоварните". Това заяви в "Още от деня" зам.-министърът на регионалното развитие Николай Нанков относно въвеждането на толсистемата у нас. Той е категоричен, че стартът й ще бъде на 1 март и повече отлагане няма да има. Постигнахме възможно най-големия компромис за толтаксите, подчерта Нанков.\nНиколай Нанков, зам.-министър на регионалното развитие: Превозвачите дадоха мъжката си дума пред нас и поеха ангажимент, че след 3 месеца, в зависимост от това какви приходи ще съберем, ако не отговарят на нашите очаквания, ще коментираме промяна на тарифата и обхвата на пътища.\nПоследни в Европа въвеждаме толсистема, но път тя е най-иновативна, обясни Нанков.\nПревозвачите ще имат възможност за три начина на заплащане за изминатото разстояние:\n- Първият и най-сложен в организационно отношение начин са така т.нар. бордови устройства. От тях към момента са закупени около 4000 и те се интегрират.\n- Вторият е чрез джипиес устройства, при които доставчици на декларирани данни - лицензирани и преминали през тестова среда, ще предоставят тези данни на националния доставчик на услуги.\n- Третият начин са маршрутните карти, например в Чехия толсистемата стартира само с машрутни карти, обясни Нанков. Всички ГКПП са оборудвани освен с тези маршрутни карти, със служители на разположение, които ще съдействат на преминаващите превозвачи. Освен това, маршрутът ще може да бъде променян в реално време при закупуване онлайн вариант на маршрутна карта от приложението на МРРБ.\nТемата с въвеждането на толсистемата не просто се политизира. Още от генерирането на идеята в първия кабинет на Борисов имаше сериозен отпор, но ние не очакваме нещо друго, заяви Нанков.\nНиколай Нанков, зам.-министър на регионалното развитие: Това е изключително тежка система, трудна от организационна гледна точка, със сложен софтуер. Очакваме да има седмица, две до три за напасване на всички неясноти.\nАко първите три месеца от толсистемата не покажат около 100-110 милиона лева приходи, каквоти са очакванията от държавата, отново ще има индексация, допълни Нанков.\n#толсистема #николай нанков #пътища\nРазширяването на лондонското летище "Хийтроу" под въпрос заради еколози


Нов щурм в Багдад: Морски пехотицни бранят US посолството с гранати - BG VOICE\nОхраната на посолството на САЩ в Багдад, която е съставена от морски пехотинци, изстреля сълзотворни гранати, за да разпръсне стотици проирански протестиращи, които са се събрали около дипломатическия комплекс за втори пореден ден и отново опитват да подпалят сградата, предадоха Асошиейтед прес и Франс прес.\nДесетки проирански членове на иракски милиции и техни поддръжници лагеруваха в палатки пред посолството през изминалата нощ. Във вторник десетки протестиращи проникнаха на територията на посолството в едно от най-тежките нападения над комплекса в последно време.\nОхраняващите посолството морски пехотинци изстреляха сълзотворни гранати, след като протестиращите запалиха покрива на приемната зона на комплекса. Демонстрантите хвърлиха коктейли “Молотов” и една от вратите, която също се запали.\nЗапочналите във вторник протести пред посолството на САЩ в Багдад бяха предизвикани от американски въздушни удари в неделя, в които бяха убити 25 бойци на подкрепяната от Иран милиция Катаеб Хизбула в Ирак. САЩ заявиха, че ударите са ответна мярка на убийството миналата седмица на американски цивилен подизпълнител в ракетен обстрел на иракска военна база, който според САЩ е дело на тази милиция.\nСАЩ обявиха, че изпращат още 750 войници в региона след вчерашния щурм на посолството им в Багдад. Те първоначално ще бъдат дислоцирани в Кувейт. Според американски официални източници е възможно в близките дни в региона да бъдат изпратени до 4000 войници, ако е необходимо.\nОще по тематаfeaturedИракИранконфликтпосолствоСАЩ


„Нетера“ откри втори център за данни в София - TechTrends България\nTech Trends/IT БИЗНЕС/„Нетера“ откри втори център за данни в София\nЮлиян Арнаудов Send an email юни 10, 2022\nБългарската компания за свързаност „Нетера“ откри втория си център за данни в София – Sofia Data Center 2 (SDC 2). Тя е поместена в нова сграда, изградена според високите изисквания за непрекъсваемост и резервираност на работата и услугите. Това е четвъртият център за данни на „Нетера“, като дружеството оперира с още два – в Русе и Столник. Последното е село в близост до столицата.\n„Нетера“ инвестира силно в разгръщането на колокационни центрове през последните десет години. Първият Sofia Data Center (SDC 1) беше разширяван на няколко пъти и почти веднага беше запълван капацитета му с клиенти. Дигитализацията и развитието на облачните услуги, кара все повече бизнеси, български и чуждестранни да се оглеждат за места, в които да поместят своите данни и платформи.\nСтратегическото разположение на България на ръба на Европа, Близкия изток и Африка превръща страната ни в апетитно място за съхранение на данни, които да обслужват тези региони. Затова и местните играчи в този сектор непрекъснато инвестират в разширяване и/или модернизиране. Освен, „Нетера“, това са Equinix, „А1 България“, „Виваком“ и „ЦЕТИН България“.\nНовият SDC 2\nЧетвъртият център за данни на компанията се намира в новоизградена сграда. Тя се намира в непосредствена близост до другия такъв на „Нетера“ в столицата – SDC 1 до метростанция „Младост 1“. От дружеството коментират, че по този начин клиентите ще могат да се възползват от предимствата на вече изградената бизнес и телекомуникационна инфраструктура. Както и се предоставя възможността за бърза връзка между двата центъра.\nНовият център SDC 2 е с над 1 400 кв. м площ. Той е на четири нива, с 2МW инсталирана мощност. Сградата предоставя 100% резервираност на услугите и свързаността, денонощна охрана, непрекъсваемо захранване и климатизация. Осигурена е поддръжка на място и системи за сигурност.\nДруга особеност на SDC 2 е, че „Нетера“ е проектирал центъра с последно поколение климатични инсталации с високи нива на енергийна ефективност. Предимствата им са, че по този начин се оптимизират разходите за енергия, което намалява и цените на услугите за колокация. Допълнително, центърът е по-екологичен и с нисък въглероден отпечатък.\nПри последните разширявания на софийския SDC 1 новият капацитет беше светкавично запълнен. Същото важи до голяма степен и в новата сграда на Equinix, открита през 2019 г. Инвестицията тогава беше за 19 млн. долара. Настоящата такава на „Нетера“ за момента не е обявена публично.\n„Новият център за данни на „Нетера“ е важна брънка в критичната инфраструктура на България и цяла Югоизточна Европа“ Невен Дилков, управител на „Нетера“\n„Новият център за данни на „Нетера“ е важна брънка в критичната инфраструктура на България и цяла Югоизточна Европа“, обяви Невен Дилков, основател и управител на „Нетера“. „Тук е едно от местата, където мрежите на западните телеком оператори се свързват с Близкия Изток и Азия. Важността на Нетера в тази верига на сигурност винаги е била оценявана високо“.\nОт компанията коментират, че над 90% от международните телеком оператори, които управляват трафика на глобално ниво, познати под определението Tier I доставчици, вече са клиенти на „Нетера“ и използват SDC 1 като ключово място за колокация. Взаимната връзка между новия и стария център позволява лесен контакт с тях допълват от дружеството.\nhead neterra sdc 1 sdc 2 top българия връзка данни инвестиция информация инфраструктура колокация невен дилков нетера пазар резервираност съръври телеком център за данни


Бизнес социални мрежи и онлайн маркетинг: Как социалният софтуер помага в решаването на най-често срещаните бизнес предизвикателства? (cont.)\nКак социалният софтуер помага в решаването на най-често срещаните бизнес предизвикателства? (cont.)\nБизнес предизвикателствата пред висшето ръководство\nДокато генералната цел на компанията е свързана с постигането на по-високи резултати и разрастване на бизнеса, предизвикателствата, които стоят пред C-level мениджърите са свързани с оптимизиране на работните процеси и екипната работа, по-бързото взимане на информирани решения и осигуряването на достъп до важна информация "по заявка". Ето най-често срещаните предизвикателства пред маркетинг и HR мениджърите, ръководителите бизнес звена и управителите.\nоптимизиране на вътрешните комуникации;\nподобряване на двустранната врзъка с клиенти;\nоткриване и повторно използване на материали (оферти, презентации) и добри практики;\nединна място за обсъждане и събиране на идеи;\nпо-добра комуникация и стиковане на задачите между членовете в екипа и между самите екипи;\nмясто за обсъждане и събиране на всички мнения и идеи за нови продукти и услуги, подобряване качеството на съществуващите;\nпо-ефективна съвместна работа;\nоптимизиране на производството/ изпълнението на услугата/ продукта;\nсъкращаване на времето за пускане на нов продукт.\nнужда от подобряване връзката и комуникацията между поколенията (поколенията Y и X и т.нар. baby boomers);\nсоциализиране и приобщаване на новопостъпилите;\nулесняване комуникацията и обмяната на информация между т.нар. „peers”;\nуправление и съхраняване на знанието;\nуправление на талантите. Оценка степента на ангажираност към компанията, приноса, навиците за споделяне и помагане на колеги и пр.\nразрастване на бизнеса;\nподобряване на ефективността на работа в организацията;\nпо-висока продуктивност чрез по-бързо и качествено изпълнение на задачите и взинаме на навременни информирани решения;\nпо-висока възвръщаемост на инвестициите;\nправилно управление и оползотворяване на наличните активи в компанията.\nPosted by Лидия Викулова at 13:52\nКак социалният софтуер за организацията помага на ...\nIBM Champion for Collaboration Solutions\nТенденции в използването на бизнес социалния софту...\nСоциалният софтуер - решението на бизнес предизвик...


Новини от ЕС | ЕС увеличава с 30 млн. евро хуманитарната помощ за Судан и Южен Судан - Dnevnik.bg\nЕС увеличава с 30 млн. евро хуманитарната помощ за Судан и Южен Судан\n15:01, 12 дек 12 , 841\nЮжен Судан отбелязва първата годишнина от независимостта си на 9 юли.\nЕвропейската комисия съобщи, че увеличава с 30 млн. евро хуманитарната помощ за Судан и Южен Судан, предаде БТА. Причината за решението е безпрецедентно нарасналият брой на бежанците и хората, принудени да напуснат домовете си заради конфликта в района на Южен Кордофан.\nСблъсъците в граничния район превърнаха 210 000 души в бежанци, заявява еврокомисарят по международното сътрудничество, хуманитарната помощ и действията при кризи Кристалина Георгиева, цитирана в съобщението. Тя отбелязва, че още 650 000 души са били принудени да се отправят към други части на родината си.\nПо думите на Георгиева над половината от местното население страда от недостиг на храна заради наводненията и сраженията, довели до унищожаването на реколтата. Еврокомисията отбелязва, че все повече хора прииждат към вече препълнените бежански лагери в Южен Судан. Тези бежанци са изцяло зависими от хуманитарната помощ, като същевременно са застрашени от холера и други болести.\nВ Судан помощта не може да достигне до стотици хиляди хора заради липсата на достъп на хуманитарните работници. С новоосигурените средства помощта на еврокомисията за двете посочени държави за тази година достига 157 милиона евро. Брюксел доставя хуманитарна помощ на тези държави от 90-те години на миналия век.\nБрюксел ще разпредели 661 млн. евро за хуманитарна дейност през 2013 г.\nЕС увеличава хуманитарните помощи за Сирия, Йемен и Судан\nЕС обмисля санкции срещу Судан и Южен Судан\nИзостря се конфликтът между Северен и Южен Судан за петролно поле\nПриватизацията в Източна Германия: убийство, скандали и 260 млрд. марки щети\n18:34, 21 ное 19 / Европа 16\n16:33, 21 ное 19 / Европа 30\n16:17, 21 ное 19 / Европа 9\nРейтинг: 576 15:04, 12 дек 12 Неутрално\nТе не искаха ли да горят германското посолство?\nРейтинг: 977 15:12, 12 дек 12 Разстроено\nЕдва ли ще стигне до нуждаещите се.\nРейтинг: 3525 15:28, 12 дек 12 Неутрално\nЕврокомисарят по хуманитарната помощ и действията при кризи Кристалина Георгиева кога ще обяви правителството на герб за катастрофално и да поиска от ЕС незабавни помощи за бедстващото население в България?


Тежка катастрофа на булевард „Васил Априлов" в Пловдив - trafficnews.bg\nТежка катастрофа на булевард „Васил Априлов" в ...\nТежка катастрофа на булевард „Васил Априлов" в Пловдив\nДвижението е блокирано, на място има линейка\n08.10.2019 08:08 35402 8\nТежка катастрофа стана рано тази сутрин на булевард „Васил Априлов“ в Пловдив. Инцидентът е станал около 7.30 часа между лек автомобил и автобус. В резултат на удара части от колата са се разхвърчали и нанесли материални щети по друг преминаващ автомобил.\nВодачът на първата кола е откаран в болница за прегледи. Взета му е кръвна проба за алкохол и наркотични вещества. Движението в участъка е затруднено, регулира се от полицейски служители.\nДвижението е блокирано и се образува голямо задръстване.\nСнимки: Дима Петрова\nжоро 08:28, 08.10.2019\nима и ранени ученици в автобус 222\nда вземат проба и от дападжията 90% от тях са пияни\nТи си голям кретен\nтуй ние с 50, мноу як болевар, дига 200 РА 08:55, 08.10.2019\nточно на правилното място...събудиха ли се кукстерите\nВелко 09:07, 08.10.2019\nПазарджишкият м@нгал се е правил на състезател, но не му се е получило. Сега баба му трябва пак да му купува нова кола (втора употреба).\nХаресвано от 27 души Oтговора3\nняма нивите и имотите за продаване свършиха\nТрета употреба или от автоморгата...\nГосподине, момчето НЕ е мангал-за ваше сведение. Ръсите глупости без да знаете истинската история. Само ви пожелавам да ви пази Бог от такива неща. Щот никой не е застрахован.\nНат 09:08, 08.10.2019\nТо ви стига само да видите регистрациония номер на колата-ПАЗАРДЖИК. Там всички са състезатели.\nБай Фуй 09:18, 08.10.2019\nНомерът е от Пейзанленд...\nПф 10:46, 08.10.2019\nНикаква медицинска помощ за камикадзета и цигани\nИЙв 11:14, 08.10.2019\nНа пазарджиклии трябва масово да не им дават да карат.\nТочно Пловдичанец да го каже е малко смешно\nОпасните пловдивчани сигурно са родом от пазарджишко.\nАз 11:23, 08.10.2019\nНе тайна че и автобусите по пътя не отстъпват и се навират където си искат без да им пука. Цигани, състезатели какво и да са няма значение Аз съм убеден че много пъти ви се случвало автобус да ви се изпречи и т.н.\nНормално е да отстъпиш на автобус- къде е 40 човека да се предвижат, къде един, двама. Който е нахален си има проблеми.\nПо закон, автобусите от градския транспорт са с предимство, но много малка част от шофьорите го спазват\n25 January 2020 | 14:44